Byron Ritchie

Byron Ritchie (s. 24. huhtikuuta 1977 Burnaby, Brittiläinen Kolumbia, Kanada) on kanadalainen jääkiekkoilija, joka pelaa keskushyökkääjänä NLA-joukkue SC Bernissä. Hän on hyvä luistelija ja ylivoimapelaaja sekä pienestä koostaan huolimatta voimakas ja fyysinen pelaaja, josta kertoo enemmät jäähyminuutit kuin ottelut. Ritchie on pelannut NHL:ssä yhteensä 324 ottelua tehoin 25+33=58. Jäähyminuutteja hän keräsi 373.

Ura
Ritchie pelasi kauden 1992–1993 Brittiläisen Kolumbian paikallista juniorisarjaa ja hän teki North Delta Selectsin joukkueessa huimat 253 pistettä. Seuraavaksi kauden Ritchie siirtyi WHL-joukkue Lethbridge Hurricanesiin. Ensimmäisellä kaudella hän teki tehot 4+11=15, mutta seuraavalla kaudella (1994–1995) Ritchie teki läpimurtonsa, ja hänelle merkittiin pisteet 22+28=50. Hänet valittiin kauden päätteeksi CHL:n toiseen tähdistökentälliseen. Kesällä 1995 Hartford Whalers varasi Ritchien seitsemännellä kierroksella numerolla 165.

Kaudella 1995–1996 Ritchie teki WHL:ssä kovat tehot 55+51=106. Hän oli joukkueensa paras pistemies. WHL:n pistepörssissä Ritchie oli yhdestoista ja maalipörssissä kahdeksas. Hänet valittiin kauden päätteeksi WHL:n itäisen konferenssin toiseen tähdistökentälliseen. Ritchie pelasi kevään 1996 kevätsopimuksella Whalersin farmijoukkue Springfield Falconsissa, AHL:ssä. Kauden 1996–1997 hän pelasi vielä WHL:ssä. Ritchie paransi yhden kauden piste-ennätystään entisestään, kun hän sai pisteet 50+76=126. Hän oli liigan toiseksi paras pistemies Portland Winterhawksin Todd Robinsonin jälkeen. Maalipörssissä Ritchie oli viides ja syöttöpörssissä toinen. Tehoilla 16+12=28 hän voitti WHL:n pudotuspelien pistepörssin. Kauden päätteeksi Ritchie valittiin jälleen WHL:n itäisen konferenssin toiseen tähdistökentälliseen. Lethbridge Hurricanes voitti keväällä 1997 WHL:n mestaruuden, mutta koko CHL:n mestaruus, Memorial Cup meni QMJHL-joukkue Hull Olympiquesille. Ritchie kuitenkin pelasi Memorial Cup -turnauksessa hyvin, ja hänet valittiin sen tähdistökentälliseen.

Kaudeksi 1997–1998 Hartford Whalers oli muuttanut Raleighiin ja vaihtanut nimensä Carolina Hurricanesiksi. Ritchie siirtyi pelaamaan joukkueen organisaatioon. Hän debytoi NHL:ssä seuraavalla kaudella 1998–1999 21. joulukuuta 1998 Buffalo Sabresia vastaan. Ritchie pelasi kauden aikana kaikkiaan kolme NHL-ottelua. Hänen kautensa kului vielä enimmäkseen AHL-joukkue Beast of New Havenissa, jossa Ritchie oli tehoilla 24+33=57 joukkueen kolmanneksi paras pistemies. Kaudella 1999–2000 hän pääsi pelaamaan 26 NHL-ottelua tehoin 0+2=2. Ritchie pelasi suurimman osan kaudestaan IHL-joukkue Cincinnati Cyclonesissa, jota hän edusti koko seuraavan kauden 2000–2001. Kaudella 2001–2002 Ritchie jäi jälleen vähälle peliajalle Hurricanesissa. Hän pelasi suurimman osan kaudestaan farmijoukkue Lowell Lock Monstersissa, jossa oli tehoilla 25+30=55 joukkueen toiseksi paras pistemies Jeff Heereman jälkeen. Ritchie teki Lock Monstersissa seuran yhden ottelun piste-ennätyksen, kun hänelle merkittiin tehot 2+4=6 26. lokakuuta 2001 pelatussa ottelussa Portland Piratesia vastaan. Ritchie pelasi Hurricanesissa vain neljä ottelua. Tammikuussa 2002 hänet kaupattiin Sandis Ozoliņšin kanssa Florida Panthersiin vaihdossa Bret Hedicaniin, Kevyn Adamsiin, Tomáš Maleciin ja toisen kierroksen varausvuoroon kesälle 2003. Ritchie ei saanut enää loppukevään 2002 aikana farmikomennuksia Panthersissa ja pelasi 31 ottelua tehoin 5+6=11. Hän teki joukkueessa NHL-uransa avausmaalin.

Toukokuussa 2002 Ritchie teki kaksivuotisen jatkosopimuksen Panthersin kanssa. Hän haki vielä kaudella 2002–2003 pelituntumaa farmijoukkue San Antonio Rampagesta ison osan kaudesta, mutta seuraavalla kaudella Ritchie murtautui NHL:ään ja teki 60 ottelussa tehot 5+6=11, eikä ole sittemmin pelannut enää AHL:ssä. Hän teki heinäkuussa 2004 sopimuksen Calgary Flamesin kanssa, mutta NHL:n työsulun takia Ritchie pelasi Ruotsin toiseksi korkeimmalla sarjatasolla HockeyAllsvenskanissa joukkueenaan Rögle BK. Kaudeksi 2005–2006 hän siirtyi pelaamaan Flamesiin. Ritchie teki siellä kaudella 2006–2007 yhden kauden piste-ennätyksensä tehoin 8+6=14. Kauden 2007–2008 hän pelasi Vancouver Canucksissa.

Ritchie siirtyi kaudeksi 2008–2009 Sveitsin NLA:n HC Servette Genèveen. Hän teki tehot 22+38=60 ja oli liigan pistepörssin viides. Ritchie oli joukkueensa toiseksi paras pistemies pistepörssivoittaja Juraj Kolníkin jälkeen. Kauden 2009–2010 hän pelasi KHL-joukkue Dynamo Minskissä, mutta kausi jäi vain 12 ottelun mittaiseksi. Kauden 2009–2010 jälkeen Ritchie palasi Ruotsiin ja siirtyi Elitserien-joukkue MODO Hockeyn riveihin. Ritchie oli MODOn epäonnistuneen kauden harvoja onnistujia. Hän oli joukkueensa paras pistemies ja koko liigan pistepörssin viides. Ritchie teki pelaamassaan 53 ottelussa 44 pistettä. Hän jätti MODOn kauden jälkeen ja siirtyi NLA:n SC Berniin.

Muuta
Ritchie on naimisissa entisen ruotsalaisen NHL-pelaajan Andreas Johanssonin siskon kanssa.
Tilastot
 1992–1993  North Delta Selects  Minor-BC  60  102  151  253  147  –  –  –  –  – 1993–1994  Lethbridge Hurricanes  WHL  44  4  11  15  44  6  0  0  0  14  1994–1995  Lethbridge Hurricanes  WHL  58  22  28  50  132  –  –  –  –  – 1995–1996  Lethbridge Hurricanes  WHL  66  55  51  106  163  4  0  2  2  4   Springfield Falcons  AHL  6  2  1  3  4  8  0  3  3  0 1996–1997  Lethbridge Hurricanes  WHL  63  50  76  126  115  18  16  12  28  28 1997–1998  Beast of New Haven  AHL  65  13  18  31  97  –  –  –  –  – 1998–1999  Beast of New Haven  AHL  66  24  33  57  139  –  –  –  –  –   Carolina Hurricanes  NHL  3  0  0  0  0  –  –  –  –  – 1999–2000  Cincinnati Cyclones  IHL  34  8  13  21  81  10  1  6  7  32   Carolina Hurricanes  NHL  26  0  2  2  17  –  –  –  –  – 2000–2001  Cincinnati Cyclones  IHL  77  31  35  66  166  5  3  2  5  10 2001–2002  Lowell Lock Monsters  AHL  43  25  30  55  38  –  –  –  –  –   Carolina Hurricanes  NHL  4  0  0  0  2  –  –  –  –  –   Florida Panthers  NHL  31  5  6  11  34  –  –  –  –  – 2002–2003  San Antonio Rampage  AHL  26  3  14  17  68  3  1  0  1  0   Florida Panthers  NHL  30  0  3  3  19  –  –  –  –  – 2003–2004  Florida Panthers  NHL  50  5  6  11  34  –  –  –  –  – 2004–2005  Rögle BK  Allsvenskan  30  17  16  33  111  –  –  –  –  – 2005–2006  Calgary Flames  NHL  45  4  2  6  69  7  0  0  0  0 2006–2007  Calgary Flames  NHL  64  8  6  14  68  1  0  0  0  10 2007–2008  Vancouver Canucks  NHL  71  3  8  11  80  –  –  –  –  – 2008–2009  HC Servette Genève  NLA  45  22  38  60  64  –  –  –  –  – 2009–2010  Dynamo Minsk  KHL  12  3  2  5  8  –  –  –  –  – 2010–2011  MODO  SEL  53  23  21  44  72  –  –  –  –  – 2011–2012  SC Bern  NLA  47  22  21  43  50  17  2  12  14  18 2012–2013  SC Bern  NLA  46  19  30  49  36  20  7  15  22  20 2013–2014  SC Bern  NLA  43  11  16  27  84  –  –  –  –  – 2014–2015  SC Bern  NLA  50  14  29  43  38  11  1  1  2  6 2015–2016  MODO Hockey  SHL  16  3  2  5  2  –  –  –  –  – 2016–2017  MODO Hockey  Allsvenskan  35  4  15  19  51  –  –  –  –  – 8 kautta  yhteensä  NHL  324  25  33  58  373  8  0  0  0  10 1 kausi  yhteensä  KHL  12  3  2  5  8  –  –  –  –  – 5 kausi  yhteensä  NLA  231  88  134  222  270  51  10  28  38  58 2 kausi  yhteensä  SHL  69  26  23  49  74  –  –  –  –  –

Lähteet

Viitteet

Luokka:Kanadalaiset jääkiekkoilijat
Luokka:Hartford Whalersin varaamat pelaajat
Luokka:Vuonna 1977 syntyneet
Luokka:Elävät henkilöt